Bratislava 22. marca 2011                          
                                                                                                   Číslo: 2011-4955/11021:2-071

	Vážený pán rektor,

listom č. CD-2009-25318/16596-1:sekr. z 23. mája 2009 bola Vysoká škola výtvarných umení v Bratislave vyzvaná na prijatie opatrení na odstránenie nedostatkov, ktoré boli zistené v rámci komplexnej akreditácie činností vysokej školy a ktoré bránili tomu, aby bola vysoká škola naďalej začlenená medzi univerzitné vysoké školy. 

Vysoká škola výtvarných umení v Bratislave podľa § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov predložila správu o výsledku prijatých opatrení. Následne bolo Akreditačnou komisiou, poradným orgánom vlády SR, zabezpečené overenie tohto výsledku. Akreditačná komisia na svojom 57. zasadnutí konanom v dňoch 23. – 25. februára 2011 v Žiline  konštatovala, že uvedená vysoká škola prijala dostatočné opatrenia na odstránenie nedostatkov, ktoré viedli k pôvodnému návrhu na jej začlenenie medzi vysoké školy, ktoré nie sú začlenené medzi univerzitné vysoké školy ani medzi odborné vysoké školy. Zároveň navrhla svojim uznesením 57.6.1 zverejneným v zápise z príslušného zasadnutia Akreditačnej komisie začleniť Vysokú školu výtvarných umení v Bratislave medzi univerzitné vysoké školy.

Vážený pán rektor, je mi potešením oznámiť Vám, že Vysoká škola výtvarných umení v Bratislave zostáva naďalej univerzitnou vysokou školou.

S úctou  

	Eugen Jurzyca, v. r.

Vážený pán
prof. akad. mal. Stanislav Stankóci
rektor
Vysoká škola výtvarných umení v Bratislave
Hviezdoslavovo nám. 18
814 37  Bratislava